b'\n_START_ARTICLE_\nGertrud von Le Fort\n_START_SECTION_\nBakgrunn\n_START_PARAGRAPH_\nGertrud von Le Forts forfedre var protestanter som p\xc3\xa5 grunn av forf\xc3\xb8lgelser emigrerte fra Norditalia og Savoia og bosatte seg i Gen\xc3\xa8ve (men de var ikke hugenotter). Hennes far, en pr\xc3\xb8yssisk offiser, Lothar von le Fort, var stasjonert i Minden da Gertrud ble f\xc3\xb8dt._NEWLINE_Hun tilbragte barndommen p\xc3\xa5 familiegodset Boek, n\xc3\xa5 en ortsteil av Rechlin ved M\xc3\xbcritz i Mecklenburg, og i forskjellige garnisonsbyer der hennes far var stasjonert. Frem til hun var 14 ble hun undervist privat i familiehjemmet, delvis av faren. D\xc3\xb8rst etter dette gikk hun p\xc3\xa5 den offentlige skole._NEWLINE_Etter at faren d\xc3\xb8de som storhertuglig kommissar for politisaker i Ludwigslust (1902) foretok Gertrud von le Fort noen reiser i det europeiske utland. Av avgj\xc3\xb8rende betydning for hennes fremtidige liv og virke fikk et opphold i Roma i 1907._NEWLINE_Hun fikk h\xc3\xb8yere undervisning i Hildesheim, og fortsatte \xc3\xa5 studere ved universitetene i Heidelberg, Marburg og Berlin. Hun flyttet til Bayern i 1918 og bodde i Baierbrunn frem til 1939. Deretter bodde hun i Allg\xc3\xa4u.\n_START_SECTION_\nForfatterkarriere\n_START_PARAGRAPH_\nSelv om hun tidligere hadde publisert noen mindre verk, begynte Le Forts forfatterkarriere egentlig med utgivningen i 1925 av det posthume arbeide Glaubenslehre av hennes mentor, Ernst Troeltsch, en stor forsker innen omr\xc3\xa5det f\xc3\xb8rreligionsfilosofi, og som hun hadde redigert._NEWLINE_I 1926 konverterte hun til katolisismen, som skulle sette et dypt preg p\xc3\xa5 hennes tanke, handling og forfatterskap. Hennes verker (fortellinger, lyrikk, romaner) har dype katolske r\xc3\xb8tter. _NEWLINE_I 1928 publiserte hun sitt mest kjente verk Das Schwei\xc3\x9ftuch der Veronika (\xc2\xabVeronikas svetteduk\xc2\xbb), som hun fulgte opp i 1946 med forsettelsesfortellingen Der Kranz der Engel (\xc2\xabEnglenes krans\xc2\xbb). I Die Letzte am Schaffott (\xc2\xabDen siste p\xc3\xa5 skafottet\xc2\xbb, 1932) behandlet hun skjebnen til de karmelittnonner som ble henrettet under den franske revolusjon. Georges Bernanos dramatiserte materialet under tittelen \xc2\xabDen ben\xc3\xa5dede frykt\xc2\xbb, hvorp\xc3\xa5 operaen Dialogues des carm\xc3\xa9lites av Francis Poulenc bygger. _NEWLINE_Hennes forestillinger om et \xc2\xabkristelig hellig tysk rike\xc2\xbb og katolisismen stor i krass motsetning nasjonalsosialismens ideologi. _NEWLINE_Blant \xc3\xb8vrige verker kan fremheves Hymnen an die Kirche (1924), Hymnen an Deutschland (1932), Die Magdeburgische Hochzeit (1938) og Am Tor des Himmels (1954)._NEWLINE_Gertrud von Le Fort var en av de mest betydningsfulle katolske forfattere i det 20. \xc3\xa5rhundre.'